Søren Østergaard

{{Infoboks skuespiller | wikidata = alle | ingen_wikidata = 
|navn= Søren Østergaard
|image = PeterFrödin.jpg
|size = 220px
|caption = Søren Østergaard (tv.) og Peter Frödin (th.) i Zirkus Nemo.
|fødselsdato = 
|fødselssted = Esbjerg
|nationalitet =  Dansk
|aktiveår = 1985-nu
|beskæftigelse = Skuespiller, komiker
|ægtefælle = Lisbet Lundquist
|kendte roller = Zirkus Nemo, Så hatten passer|bodilpriser = Bedste mandlige hovedrolle for Kærlighedens smerte (1993)
|robertpriser  = Bedste mandlige hovedrolle for Kærlighedens smerte (1993)
}}
Søren Østergaard R. (født 11. maj 1957 i Esbjerg) er en dansk skuespiller og gøgler. Han er mest kendt som komiker i Zirkus Nemo, hvor han bl.a. spiller rollen som Smadremanden. Han har også spillet med i Landsbyen, Andersens julehemmelighed, Pyrus i Alletiders Eventyr og spillefilmen Pyrus på Pletten, samt medvirket i både Så hatten passer, Hatten Rundt og Hatten i skyggen.

Han fik både Robert- og Bodilprisen for bedste mandlige hovedrolle for sin rolle i Kærlighedens smerte fra 1993. I 2014 blev han Ridder af Dannebrog.

 Karriere 
Søren Østergaard blev uddannet skuespiller på Statens Teaterskole 1977-1980. Siden har han optrådt i mange sammenhænge, men især i improvisatoriske teaterformer, revy, varieté og sin egen specielle udgave af cirkus.
 
Han har deltaget i flere tv-programmer med improvisationsteatersport, hvilket inkluderer Så hatten passer, Hatten Rundt og Hatten i skyggen. Han har undervist i improvisation på Statens Teaterskole. Improvisationsgruppen Hatten lavede julekalenderen Andersens julehemmelighed. Han var med i Cirkusrevyen i 1997 og 1998.

I 2007 medvirkede han i Agurketid og velfærdspølser på Aarhus Teater.

Han har i et par omgange forsøgt sig som cirkusdirektør. Første forsøg var i 1996 med Flemming Jensen kaldet Østergaard og Jensens Store Hundeshow, der var et nycirkus-inspireret show, som ikke fik den store succes. I 1996 prøvede de lykken i Tyskland, men takket være en uvederhæftig tysk samarbejdspartner endte det med et stort underskud.

Andet forsøg har været en stor succes i flere sæsoner i form af Zirkus Nemo i 1999, hvor hans første faste partner var Anders Lund Madsen, der medvirkede i shows i 1999, 200 og 2003. Siden har der været andre makkere, men i Nemo-forestillingen Zirkus Nemo - Nu Igen fra 2007, klarede Søren Østergaard sig alene med hjælp af artister. Han har lavet variationer over temaet med varietéforestillinger med Sidse Babett Knudsen.
Ved Dronning Margrethes jubilæum i 2012 optrådte Østergaard i Koncerthuset i DR Byen med sin karakter Bager Jørgen, og som Smadremanden i 2018 ved Dronningens aftenselskab for regeringen.

Han har også spillet alvorlige roller som i et par Nils Malmros-film, bl.a. Århus by Night og Kærlighedens smerte, for hvilken hans præstation gav ham både Robert og Bodilprisen for bedste mandlige hovedrolle. Han var også med i tv-serien Landsbyen.

 Privatliv 
Den 12. november 1993 blev han gift med skuespilleren Lisbet Lundquist. Brylluppet fandt sted på Piazza del Campidoglio i Rom.

 Filmografi 
 Film 

 Tv-produktioner 

 Revyer 

 Stemme til tegnefilm 

 Hædersbevisninger og priser 
 1993: Bodil og Robert for bedste mandlige hovedrolle i Kærlighedens smerte 2006: Modtager af Harlekin Prisen
 2011: Tribini-prisen, der gives til "humørspreder, som udviser original kreativitet i sit virke med et godt øje for de skøre og skæve vinkler" af Dyrehavsbakkenhttps://da-dk.facebook.com/Dyrehavsbakken/photos/for-en-kort-stund-blev-professor-tribini-der-d%C3%B8de-i-1973-genoplivet-i-forbindels/205796599454571/
 2014: Tildelt Ridderkorset af Dannebrogordenen
 2021: Zulu Comedy Gallas ÆresprisRørt Søren Østergaard modtager ærespris. TV2 Zulu. Hentet 6/9-2021

 Litteratur 
 Jens Korse, Danser med wienerbrød – en bog med og om Søren Østergaard'', Gads Forlag, 2011. .

Referencer

Eksterne henvisninger 
 

Skuespillere fra Danmark
Bodilprisen for bedste mandlige hovedrolle
Robertprisen for årets mandlige hovedrolle
Gøglere
Personer fra Esbjerg
Personer i Kraks Blå Bog
Riddere af Dannebrog
Danskere i 1900-tallet
Danskere i 2000-tallet